
			Redaktørens forord

			Etter Israels invasjon den 27. oktober 2023 begynte den anerkjente palestinske forfatteren Nima Hasan å publisere dikt på sosiale medier. Disse ble fanget opp av Jasim Mohamed i Sverige. I samarbeid med forfatteren redigerte og gjendiktet han diktene til svensk, og boken fikk mye oppmerksomhet da den utkom på Albert Bonniers Forlag. Dette viser hvor viktig gjendikteren kan være, både som formidler, medforfatter og verkets forløser – en forpliktelse som også kommer til uttrykk i Jasim Mohameds etterord.

			Selv om bokens tilblivelseshistorie er unik, diktene er skrevet av en syvbarnsmor som underveis må evakuere elleve ganger, er det diktene selv som er det mest bemerkelsesverdige. De lar oss se krigen, sulten, tørsten, frykten, håpet og ikke minst menneskene, i øyehøyde på måter som bare er mulige i poesien. 

			Nå foreligger endelig boken på norsk i Kristin Bergets gjendiktning fra svensk.

			Så mye stoler jeg på poesien 

			at jeg betror den følelsene mine

			Og nå skriver jeg

			ikke for å skape et dikt

			men for å fange fornemmelsene mine

			og snakke om dem

